Diari Oficial de la Generalitat Valenciana


Sumari del DOGV 3508, del 02-06-1999 (1999/3983)

Informació pública de l'edicte de notificació al senyor Antonio Cárdenas Carretón de la resolució dictada en l'expedient 51/342/1998.
-------------------------------------------------------------------------------------------------------------------------------------

### Dades del document

Número de DOGV
:   3508

Data del DOGV
:   02-06-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/3983


Organisme emissor
:   Conselleria de Sanitat

Tipus de document
:   Anunci

Informació pública de l'edicte de notificació al senyor Antonio Cárdenas Carretón de la resolució dictada en l'expedient 51/342/1998. [1999/S3983]
  
Com que no s'ha pogut notificar de manera personal i directa a l'interessat la resolució de data 12 de gener de 1999, del director general de Salut Pública, recaiguda en l'expedient 51/342/1998, cal publicar-la en el Diari Oficial de la Generalitat Valenciana, segons que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 9 d'abril de 1999.- El director general de Salut Pública: Francisco J. Bueno Cañigral.
  
"Vist l'expedient sancionador número 51/342/1998, instruït per la Direcció Territorial de Sanitat de València al senyor Antonio Cárdenas Carretón, amb domicili a la plaça del Bolomor, s/n, de Tavernes de la Valldigna, i el recurs ordinari que va presentar contra la resolució de data 30 d'octubre de 1998, de la Direcció Territorial, resulten els següents fets.
  
Fets
  
Primer
  
L'expedient es va iniciar com a conseqüència de la inspecció practicada els dies 28 de maig i 29 de juliol de 1998, pels inspectors de l'Àrea de Salut número 11, de Gandia, a l'establiment bar Relax que el senyor Antonio Cárdenas Carretón té en explotació comercial a la plaça del Bolomor, s/n, de la localitat de Tavernes de la Valldigna. Es va comprovar, segons consta en les actes número 19.806 i 27.184, que no té autorització sanitària.
  
Segon
  
Tramitat aquest expedient amb el compliment de tots els tràmits i totes les garanties legals i reglamentàries es dicta una resolució de data 30 d'octubre de 1998, notificada el 13 de novembre de 1998, en què es consideren infringits els articles 35.A.1 de la Llei 14/1986, de 25 d'abril, General de Sanitat, 2.1.1 del Reial Decret 1.945/1983, de 22 de juny, 14 del Reial Decret 2.817/1983, de 13 d'octubre, i 1 i 3 de l'Ordre del conseller de Sanitat de 6 de juny de 1997, que regula l'autorització sanitària d'establiments menors.
  
I, en conseqüència, imposa al senyor Antonio Cárdenas Carretón la sanció pecuniària de quaranta mil (40.000) pessetes, d'acord amb els articles 36 de la Llei 14/1986, de 25 d'abril, General de Sanitat, i 9 del Decret 44/1992, de 16 de març, del Govern Valencià.
  
Tercer
  
Contra la resolució esmentada, la persona interessada va interposar un recurs ordinari en què sol·licitava l'anul·lació de les sancions imposades, tot al·legant: que en data 14 de juliol de 1998 havia sol·licitat l'autorització sanitària.
  
Davant d'aquests fets són de consideració els següents fonaments de dret.
  
Fonaments de dret
  
Primer
  
La competència d'aquesta direcció general té el seu suport legal en l'article 20 del Decret 33/1997, de 26 de febrer, del Govern Valencià, pel qual aprova el Reglament Orgànic i Funcional de la Conselleria de Sanitat, i en l'article nou del Decret 44/1992, de 16 de març, del Govern Valencià, de competència sancionadora en infraccions sanitàries, en concordança amb l'article 114 de la Llei de Règim Jurídic de les Administracions Públiques i del Procediment Administratiu Comú.
  
Segon
  
Amb data 28 de maig es va comprovar que l'establiment de què és titular l'interessat no tenia la preceptiva autorització sanitària, i se li va concedir un termini de 10 dies per sol·licitar-la. Tenint en compte la data de la sol·licitud, 14 de juliol, no va complir el requeriment. No obstant això, i si bé l'esmena no eximeix de la responsabilitat, s'estima procedent una minva de la sanció atenent la voluntat correctora del sancionat.
  
Vistos els preceptes legals esmentats i la resta que s'hi poden aplicar, resolc estimar en part el recurs ordinari presentat per Antonio Cárdenas Carretón contra la resolució de la Direcció Territorial de Sanitat de València i, conseqüentment, reduir la sanció imposada, que queda establida en deu mil pessetes.
  
La present resolució exhaureix la via administrativa i s'hi pot interposar recurs contenciós administratiu en el termini de dos mesos comptadors des de l'endemà de la notificació, i, segons vulga el demandat, davant el jutjat contenciós administratiu del seu domicili o del domicili o seu de l'òrgan que dicta l'acte present, segons els articles 8, 14.1 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.